open-index/open-wikipedia-markdown huggingface dataset:
Gorgosaurus

duimnael|links|’n Gerekonstrueerde *gorgosourus*.

***Gorgosaurus*** ("woeste akkedis") was ’n genus Tyrannosauridae-dinosourusse wat tydens die Laat Kryt-periode, tussen sowat 76,6 en 75,1&nbsp;miljoen jaar gelede, in westelike Noord-Amerika voorgekom het. Fossiele is in die Kanadese provinsie Alberta en moontlik in Montana, VSA, ontdek. Paleontoloë erken net die tipe-spesie, *G. libratus*, hoewel ander spesies al verkeerdelik onder dié genus geplaas is.

Soos die meeste tirannosourides was die **gorgosourus** ’n tweevoetige roofdier wat as volgroeide dier meer as 2&nbsp;ton geweeg het. Hy het tientalle groot, skerp tande gehad en sy voorpote met twee vingers was redelik klein. Hulle en *Albertosaurus* het baie ooreengestem; die verskille was hoofsaaklik met betrekking tot die tande en skedelbene. Sommige kenners beslou *G. libratus* as ’n spesie van *Albertosaurus*.

Die gorgosourus het in welige plantegroei aan die rand van ’n binnesee voorgekom. Hy was aan die bopunt van sy voedselketting en het geleef van seratopsides en hadrosourusse. In sommige gebiede het hy saam met ’n ander tirannosouride, *Daspletosaurus*, voorgekom, maar dit lyk of elk in sy eie nisse gehou het. *Gorgosaurus* is die tirannosouride waarvan die meeste fossiele voorkom.

*Gorgosaurus* was kleiner as *Tyrannosaurus* en *Tarbosaurus*. Volgroeide diere kon tot 8 of 9&nbsp;m lank word van sy bek tot sy stert. Die grootstse bekende skedel was 99&nbsp;cm lank, net effens kleiner as dié van ’n *Daspletosaurus*. Die kop was groot in vergelyking met die res van die lyf, maar holtes in die bene het dit ligter gemaak.

## Verwysings
Lys van Suid-Afrikaanse T20I-krieketspelers

Hierdie is 'n **Lys van Suid-Afrikaanse Twintig20 internasionale krieketspelers**. 'n Twintig20-internasionaal (T20I) is 'n internasionale krieketwedstryd tussen twee verteenwoordigende spanne, elk met T20I-status, soos bepaal deur die Internasionale Krieketraad (IKR). T20I-wedstryde word gespeel onder die reëls van Twintig20-krieket. Die lys is gerangskik in die volgorde waarin elke speler sy debuut gemaak het.

Statistiek is korrek tot op 1 April 2023.

## Nr. 60 tot hede 
## Sien ook 
* Suid-Afrikaanse nasionale krieketspan

## Bron 
* Cricinfo
Hypsilophodontidae

**Hypsilophodonts** (genoem na *Hypsilophodon*, wat weer afgelei is van *Hypsilophus*, "met hoë kamme") was ’n groep iguana-akkedisse; die naam beteken letterlik "*Hypsilophus*-tand". Hulle was klein, vinnige ornitopode-dinosourusse van sowat 1–2&nbsp;m lank en het in Asië, Australië, Europa, Nieu-Seeland, Noord- en Suid-Amerika voorgekom en is in rotsformasies uit die Middel-Jura tot Laat Kryt ontdek.

Die groep het tradisioneel feitlik alle tweevoetige voëlheup-dinosourusse ingesluit behalwe Iguanodontia, maar van die **hipsilofodonte** is sedertdien uit Ornithopoda geskuif. Die enigste sekere lid van die groep is in dié stadium *Hypsilophodon*.

## Verwysings
Albertosaurus

***Albertosaurus*** ("Alberta-akkedis") was ’n genus Tyrannosauridae-dinosourusse wat sowat 70&nbsp;miljoen jaar gelede tydens die Laat Kryt-periode in westelike Noord-Amerika voorgekom het. Die enigste spesie, *A. sarcophagus*, was blykbaar beperk tot die hedendaagse Kanadese provinsie Alberta, vandaar die naam. Sommige wetenskaplikes beskou *Gorgosaurus libratus* as ’n tweede spesie van dié genus.

As ’n tirannosouride was *Albertosaurus* ’n tweevoetige roofdier met twee vingers aan die voorpote en ’n massiewe kop met tientalle groot, skerp tande. Dit was moontlik aan die bopunt van die voedselketting in sy ekosisteem. Hoewel hy redelik groot was vir ’n teropode, was die **albertosourus** baie kleiner as sy meer bekende verwant *Tyrannosaurus*. Dit het waarskynlik minder as 2&nbsp;ton geweeg.

Sedert die eerste ontdekking in 1884 is fossiele van meer as 30 diere gevind. Die ontdekking van 26 individue op een terrein dui daarop dat hulle in troppe kon voorgekom het.
Susereiniteit

**Susereiniteit** is die heerskappy van 'n soewereine staat oor ’n ten dele selfstandige staat. Die term is oorspronklik gebruik om die verhouding tussen die Ottomaanse Ryk en sy omliggende gebiede te beskryf. Dit verskil van soewereiniteit in die opsig dat dit slegs beperkte selfregering bied, onderhewig aan reëls wat aan hulle opgelê is.

## Voorbeelde 
Op 3 Augustus 1881 is die Konvensie van Pretoria onderteken en ontvang die Zuid-Afrikaansche Republiek sy selfregering terug, onderhewig aan Britse susereiniteit. Brittanje sou onder meer beheer hê oor die Republiek se buitelandse betrekkings en die sluiting van ooreenkomste met vreemde moondhede. Die ZAR verloor sy naam en staan daarna as die Transvaal bekend.

'n Hedendaagse voorbeeld van susereiniteit is die mag wat die staat Israel oor die Palestynse Owerheid uitoefen.
Tipespesie

’n **Tipespesie** (Engels: *type species*) is in die wetenskaplike klassifikasie van plante en diere die naam van ’n spesie waaraan die naam van ’n genus permanent verbind word. Dit is die spesie wat die tipiese biologiese voorbeeld van die takson is. Die waarde van die "tipespesie" lê in die feit dat dit duidelik maak wat deur die spesifieke genusnaam bedoel word. Dit is veral belangrik wanneer ’n takson wat verskeie spesies bevat, in meer as een genus opgedeel moet word; die tipespesie verskaf outomaties die naam van die oorspronklike takson aan een van die nuwe taksa en skakel dus die moontlikheid van verwarring uit.

Volgens soölogiese en botaniese naamkodes behoort elke genus of onderafdeling van ’n genus wat ’n naam het, ’n tipespesie te hê – of dit in daardie stadium as geldig of korrek beskou word of nie. In die praktyk is dit egter nie altyd die geval nie.

’n Soortgelyke konsep, **tipegenus**, word gebruik vir suprageneriese groepe.

## Voorbeeld 
Die tipespesie vir die slakgenus *Monacha* is *Monacha cartusiana*. Dié genus is in die familie Hygromiidae. Die tipegenus van dié familie is die genus *Hygromia*.

## Sien ook 
*Tipe (biologie)

## Eksterne skakels 
* 15px Hierdie artikel is vertaal uit die Engelse Wikipedia
Tarbosaurus

***Tarbosaurus*** ("angswekkende akkedis") was ’n genus Tyrannosauridae-dinosourusse wat sowat 70&nbsp;miljoen jaar gelede tydens die Laat Kryt-periode in Asië voorgekom het. Fossiele is in Mongolië ontdek en brokstukke in China.

Hoewel ’n paar spesies al genoem is, erken paleontoloë net een, *T. bataar*. Sommige kenners beskou dit as ’n Asiatiese verteenwoordiger van die Noord-Amerikaanse genus *Tyrannosaurus*. *Tarbosaurus* en *Tyrannosaurus* stem baie ooreen, as hulle nie taksonomiese sinonieme is nie. Sommige wetenskaplikes meen *Alioramus*, ook van Mongolië, is *Tarbosaurus* se naaste verwant.

Soos die meeste bekende tirannosourides was die **tarbosourus** ’n groot tweevoetige roofdier wat tot 6&nbsp;ton geweeg en sowat 60 groot tande gehad het. Dit het ’n unieke sluitmeganisme in sy onderkaak gehad en die kleinste voorpote in vergelyking met die res van sy liggaam van alle tirannosourides.

Hy was in sy welige habitat aan die bopunt van sy voedselketting en het moontlik ander groter dinosourusse soos *Saurolophus* of *Nemegtosaurus* gejag. Daar is tientalle fossiele gevind, insluitende verskeie volledige skedels en skelette.
Sigmaringen

**Sigmaringen** is 'n stad in die suide van Duitsland in die deelstaat Baden-Württemberg. Die stad het 'n oppervlak van 92,85 km² en het 15&nbsp;517 inwoners. Dit lê aan die Donau-rivier en is die hoofstad van die Sigmaringen-distrik.

Sigmaringen is bekend vir sy kasteel, die *Schloss Sigmaringen*, wat tot 1850 as die setel van die Huis van Hohenzollern-Sigmaringen gedien het.

## Stadsdele 
* Gutenstein
* Jungnau
* Laiz
* Oberschmeien
* Sigmaringen (middestad)
* Unterschmeien

## Susterstede 
*  Feldkirch (Oostenryk)
*  Boxmeer (Nederland)
*  Thann (Frankryk)

## Verwysings
Basale klade

’n **Basale klade** is in filogenetika en kladistiek ’n klade wat vroeg binne ’n grotere klade aftak en die sustertakson is van ’n duidelike spesieryker hooftak wat nie baie vroeër uitgesterf het nie. Die basale klade word soms aan die onderkant van ’n kladogram aangedui. ’n Klade is altyd basaal relatief ten opsigte van ’n groter klade; ’n groep wat basaal is in een klade kan nie-basaal wees ten opsigte van ’n nog groter klade. Die woord "basaal" word tans verkies bo die ouer term "primitief" omdat laasgenoemde kan dui op minderwaardigheid of eenvoudigheid, wat dikwels nie die geval is nie.

’n Voorbeeld is die genus *Neofelis*, wat met twee spesies binne Pantherinae ’n basale plek inneem ten opsigte van sy sustertakson, die genus *Panthera*, wat meer spesies bevat. Dit kan gesien word in die onderstaande kladogram:

* 15px Hierdie artikel is vertaal uit die Nederlandse Wikipedia
Francesc Cambó

**Francesc Cambó i Batlle** (Verges, Katalonië, Spanje, 2 September 1876 - Buenos Aires, Argentinië 30 April 1947)was 'n konserwatiewe Spaanse politikus. Hy was die stigter en leier van die *Lliga Regionalista* party en het as minister in verskeie Spaanse regerings gedien. Hy het 'n aantal kulturele inisiatiewe ondersteun, onder andere die vertaling van Griekse en Latynse klassieke tekste na Katalaans.

## Bekende werke 
* *Actuació regionalista* (1915)
* *El pesimismo español* (1917)
* *Vuit mesos al ministeri de Foment* (1919)
* ''Visions d'Orient* (1924)
* *La crise économique anglaise* (1924)
* *Entorn del feixisme italià* (1924)
* *La valoració de la pesseta* (1929)
* *Les dictadures* (1929)
* *Per la concòrdia* (1929)
* *España, Cataluña y la Nueva Constitución* (1929)

## Bibliografie 
*  Pla (Josep), *Francesc Cambó*, Barcelona, Josep Vergés, 1971
*  Barrera (Heribert), *Cambó'', Barcelona, Dèria Edicions, 2011

## Verwysings 
## Eksterne skakels 
* El moment actual, La Veu de Catalunya - 15 Februarie 1931
Carol I van Roemenië

**Karel Eitel Frederik Zephyrinus Lodewyk** van Hohenzollern-Sigmaringen (Sigmaringen, 20 April 1839 - Sinaia, 10 Oktober 1914) was as *Carol I* van 1866 tot 1881 vors en daarna tot 1914 koning van Roemenië. Sy ouers was Karel Anton van Hohenzollern-Sigmaringen en Josefine van Baden, dogter van groothertog Karel van Baden.

Hy dien in die leër van Pruise en neem aan die Duits-Deense Oorlog van 1864 deel. Na die val van vors Alexander Jan Cuza word hy op 26 Maart 1866 deur die regering van Roemenië tot vors verkies, 'n land wat in 1862 onder susereiniteit van die Ottomaanse Ryk gestig is. Op 10 Mei arriveer hy in Boekarest, waar hy hartlik deur 'n groot skare en hoë politici verwelkom is. Hy ontvang die titel *domnitor* (heerser, vors) en lê die eed voor die parlement af.

Carol tree op 3 November 1869 in die huwelik met Elisabeth zu Wied (skrywers-pseudoniem Carmen Sylva), 'n dogter van die Duitse prins Hermann zu Wied en sy eggenoot Marie van Nassau-Weilburg. Hulle enigste kind, Maria, word op 27 September 1870 gebore, maar sterf vier jaar later.

Direk na sy inhuldiging in 1866 aanvaar Karel die Roemeense spelling van sy naam: Carol I. Hy doen baie moeite om die Roemeense taal en kultuur sy eie te maak. Hy regeer op daadkragtige wyse, herorganiseer die leër en bevorder die aanlê van spoorweë en die oprigting van besighede. Gedurende die Frans-Duitse Oorlog van 1870/71 ontstaan 'n anti-Duitse gesindheid in sy land, waardeur sy bewind byna omver gewerp word, hoewel hyself ook aftrede oorweeg het.

In 1877/78 lei hy die Roemeens-Russiese troepe in die Russies-Turkse Oorlog, waarna hy deur die Kongres van Berlyn as volledig soewereine heerser erken word. Carol word op 26 Maart 1881 tot koning uitgeroep. Die binnelandse politiek, wat steeds deur die ryk grondbaronne beheer is, word twee keer onder Carols se bewind deur boereopstande opgeskud, een in die suidelike deel, Wallachye (April 1888) en een in die noordelike deel in Moldawië (Maart 1907).

250px|links|duimnael|Elisabeth en Carol

Carol I was 'n streng en gedissiplineerde persoon met hoë morele standaarde. Deur sy lewe probeer hy sy nougesette manier van lewe op die mense om hom af te druk. Koningin Elisabeth sê dat hy "*selfs die kroon dra as hy slaap*". Toe die Eerste Wêreldoorlog begin besluit die Roemeense regering om nie by Duitsland aan te sluit nie. Carol, wat self van Duitse oorsprong is, verset hom egter nie teen die besluit nie.

Aangesien hy kinderloos was, het Carol sy broer Leopold as troonopvolger aangewys. In Oktober 1880 staan Leopold sy reg op die troon aan sy seun Willem af. Willem, op sy beurt, gee die reg op troonopvolging agt jaar later aan sy jonger broer, Ferdinand. Ferdinand aanvaar die taak en word na Carol se dood op 10 Oktober 1914 koning.

Carol is soos sy vrou in die katedraal van Curtea de Argeș begrawe. Die koning het in 1906 'n ridderorde, die Orde van Carol I, gestig wat die hoogste Roemeense onderskeiding in vredestyd was.

## Eksterne skakels 
*
't Zandt

''' 't Zandt''' is ’n dorp in die munisipaliteit Eemsdelta in die provinsie Groningen in Nederland. Tot 1990 het 't Zandt sy eie munisipaliteit gehad.

Die dorp het 'n kerk uit die 13de eeu. Die oudste deel van die Mariakerk is die skip in romanogotiese styl. Die koor, in gotiese styl, is uit die 15de eeu. Die losstaande toring is aan die oostelike sy, normaalweg staan die toring aan die westekant.

## Eksterne skakels
Daspletosaurus

***Daspletosaurus*** ("vreesaanjaende akkedis") was ’n genus Tyrannosauridae-dinosourusse wat tussen sowat 77 en 74&nbsp;miljoen jaar gelede tydens die Laat Kryt-periode in westelike Noord-Amerika voorgekom het. Fossiele van die enigste spesie met ’n naam, *D. torosus*, is in die Kanadese provinsie Alberta gevind, en ’n ander moontlike spesie in Alberta en Montana, VSA. Met dié onbeskryfde spesie ingesluit, is *Daspletosaurus* die tirannosouriër-genus met die meeste spesies.

Die **daspletosourus** is naby verwant aan die veel groter *Tyrannosaurus*. Nes ander tirannosourides was dit ’n tweevoetige roofdier van etlike tonne met tientalle groot, skerp tande. Hy het die tipese klein voorpote van die tirannosourides gehad, maar hulle was langer in vergelyking met die res van die lyf as in ander genera.

Hy was aan die bopunt van sy voedselketting en het groot dinosourusse soos *Centrosaurus* en *Hypacrosaurus* gejag. In sommige gebiede het die daspletosourus saam met ’n ander tirannosouride, *Gorgosaurus*, voorgekom; dit lyk egter of elk in sy eie nisse gehou het.
Spinosaurus

duimnael|links|’n Voorstelling van *S. aegyptiatus*.

duimnael|links|’n Gerekonstrueerde skedel van *S. aegyptiacus*.

***Spinosaurus*** ("ruggraat-akkedis") was ’n genus teropode-dinosourusse wat 112 to 97&nbsp;miljoen jaar gelede, van die Albium- tot die Senomanium-tydsnede van die Kryt-periode, in Noord-Afrika voorgekom het. Die genus is eerste in 1912 in Egipte ontdek. Die aanvanklike oorblyfsels is in die Tweede Wêreldoorlog vernietig, maar nog materiaal is in onlangse jare ontdek. Dit is onduidelik of albei spesies, of net een, in wetenskaplike geskrifte beskryf word. Die bekendste spesies is *S. aegyptiacus* van Egipte; die ander moontlike spesie is *S. maroccanus* van Marokko.

Die **spinosourus** is dalk die heel grootste van alle vleisvretende dinosourusse, selfs groter as *Tyrannosaurus* en *Giganotosaurus*. Volgens ramings wat in 2005 en 2007 gepubliseer is, kon hulle 12,6 tot 18&nbsp;m lank gewees het en 7 tot 20,9&nbsp;ton geweeg het. Die skedel was lank en smal soos dié van ’n moderne krokodil. Hulle het onder meer vis geëet; daar is bewyse dat hulle dalk op land en in die see gebly het, nes moderne krokodille. Die lang, kenmerkende stekels op die rug van *Spinosaurus* het tot 1,65&nbsp;m lank geword en is waarskynlik deur vel verbind om ’n seilagtige struktuur te vorm, hoewel sommige geleerdes dink dit was omring deur vet om ’n boggel te vorm. Daar is verskeie teorieë oor die funksie daarvan, soos hitteregulering of vertoon.
Brachiosaurus

duimnael|links|200px|’n Voorstelling van *Brachiosaurus*.

duimnael|links|200px|Die grootte van *Brachiosaurus* in vergelyking met dié van ’n mens.

***Brachiosaurus*** of **bragiosourus** was ’n genus Sauropoda-dinosourusse uit die Laat Jura-periode in Noord-Amerika. Dit is die eerste keer in 1903 beskryf na aanleiding van fossiele wat in Colorado, VSA, ontdek is. Die **brachiosourus** was groot, met ’n lang nek en klein skedel – alles tipiese eienskappe van Sauropoda. In teenstelling met ander genera, was die brachiosourus se voorpote egter langer as sy agterpote, en al was die stert lank, was dit steeds kort vir Sauropoda.

*Brachiosaurus* is uit die familie Brachiosauridae, wat ’n paar ander, soortgelyke dinosourusse insluit. Baie van dit wat gewone mense van *Brachiosaurus* weet, het eintlik betrekking op *Giraffatitan brancai*, ’n spesie uit Tanzanië wat oorspronklik geklassifiseer is ’n lid van *Brachiosaurus*. Onlangse navorsing het egter gewys die verskille tussen die voorbeelde uit Afrika en die tipe-spesie van *Brachiosaurus* is groot genoeg dat eersgenoemde ’n aparte genus vorm.

Anders as ander lede van Sauropoda, en ondanks sy uitbeelding in die rolprentreeks *Jurassic Park*, kon hy nie op sy agterpote staan nie.
Mdlotirivier

Die **Mdlotirivier** vloei in die ooste van die KwaZulu-Natalprovinsie in Suid-Afrika. Die monding van die Mdlotirivier is 20 km noord van Durban geleë, by die Umdloti vakansiedorp (deel van eThekwini Metropolitaanse Munisipaliteit). Die naam Mdloti is die Zoeloe-woord vir 'n spesie van wilde tabak wat hier groei.

## Sien ook 
* Lys van riviere in Afrika

## Eksterne skakels 
* Umdloti se amptelike webtuiste
Shantungosaurus

duimnael|links|’n Gerestoureerde skelet.

duimnael|links|*Shantungosaurus* (blou) in vergelyking met ander ornitopodes.

***Shantungosaurus*** ("Shandong-akkedis") was ’n genus Ornithischia-dinosourusse wat in die Laat Kryt-periode op die Shandong-skiereiland in China voorgekom het.

Die enigste spesie, *Shantungosaurus giganteus*, is een van die grootste bekende lede van Ornithischia; die skedel was omtrent 1,63&nbsp;m lank en die skelet sowat 14 tot 16,6&nbsp;m. Die grootste een kon tot 16&nbsp;ton geweeg het. Sy snawel het nie tande gehad nie, maar sy kake het sowat 1&nbsp;500 klein koutande gehad. ’n Groot gat naby sy neusgate kon deur ’n los flap bedek gewees het wat hy dalk opgeblaas het om klanke te maak.

## Verwysings
Amphicoelias

***Amphicoelias*** (van die Griekse αμφι *amphi*, "aan albei kante", en κοιλος *koilos*, "hol", "konkaaf") is ’n genus plantvretende souropode-dinosourusse wat. Omdat dié been weggeraak het nadat dit in die 1870's bestudeer en beskryf is, is tekeninge en notas die enigste bewyse. Die fossiel is in die Morrison-formasie in Wes-VSA gevind.

Die tipe-spesie van *Amphicoelias*, *A. altus*, het in 1877 sy naam gekry van die paleontoloog Edward Drinker Cope. Dit was gebaseer op ’n onvolledige skelet.

## Verwysings
Opposisieleier

Die **opposisieleier** is die leier van die grootste politieke party wat nie in die regering verteenwoordig is nie. Die opposisieleier vervul verskillende rolle in verskillende lande, maar word algemeen as direkte teenstander van die staatshoof gesien. Die persoon stel dikwels 'n skadukabinet saam, bestaande uit ministers wat die persoon sou kies as sy party aan bewind kom. In seker statebondslande dra die persoon die titel van "*Haar Majesteit se Lojale opposisie*".

## Sien ook 
* Lys van Suid-Afrikaanse opposisieleiers

## Bronnelys 
*  *The South African Constitution*, deur H.J. May (3rd uitgawe 1955, Juta & Co)
*  ''Keesing's Contemporary Archives*, verskeie volumes
*  *Smuts: A Reappraisal*, deur Bernard Friedman (George, Allen & Unwin 1975) 
*  *South Africa 1982 Official Yearbook of the Republic of South Africa'', gepubliseer deur Chris van Rensburg Publikasies
Herrerasaurus

duimnael|links|200px|’n Kunstenaarsvoorstelling van *Herrerasaurus*.

duimnael|links|200px|Die grootte van *Herrerasaurus* in vergelyking met dié van ’n mens.

***Herrerasaurus*** was een van die vroegste dinosourusse. Die naam, wat "Herrera se akkedis" beteken, kom van die boer wat die eerste fossiel ontdek het. Alle bekende voorbeelde van hierdie karnivoor kom uit Noordwes-Argentinië en dateer uit die Karnium-tydsnede van die Laat Trias-periode, sowat 231,4&nbsp;miljoen jaar gelede. Die tipe-spesie, ***Herrerasaurus ischigualastensis***, is in 1963 deur Osvaldo Alfredo Reig beskryf en is die genus se enigste spesie.

Die klassifikasie van die **herrerasourus** was baie jare lank onduidelik omdat daar net ’n paar brokstukke bestaan het. Daar is geglo dit was ’n basale teropode, ’n basale Sauropodomorpha, ’n basale Saurischia of glad nie ’n dinosourus nie, maar ’n ander soort Archosauria. Met die ontdekking van ’n byna volledige skelet en skedel in 1988 is dit geklassifiseer as óf ’n vroeë Theropoda óf ’n vroeë Saurischia, maar baie navorsers het dit minstens tentatief beskou as die primitiefste teropode.

Dit is ’n lid van Herrerasauridae, ’n familie soortgelyke genera wat onder die vroegste dinosourusse tel.

## Beskrywing 
*Herrerasaurus* was ’n lig geboude, tweevoetige karnivoor met ’n lang stert en relatief klein kop. Hy was sowat 3 tot 6&nbsp;meter lank Dit kon sowat 210–350&nbsp;kg geweeg het. dit het meer gelyk soos dié van ’n meer primitiewe Archosauria soos *Euparkeria*. Dit het vyf paar openinge in die skedel gehad, waarvan twee paar vir die oë en neusgate was. *Herrerasaurus* het ’n beweegbare gewrig in die onderkaak gehad wat vorentoe en agtertoe kon gly om vas te byt. Die tande was groot en geriffel om vleis te kan byt en eet, en die nek was slank en beweegbaar.

## Verwysings
Suid-Afrikaanse algemene verkiesing van 1984

Die **Suid-Afrikaanse algemene verkiesing van 1984** het in Augustus 1984 in Suid-Afrika plaasgevind om Kleurling- en Indiër-verteenwoordigers vir hulle onderskeie huise in die driekamerparlement te kies. Dit volg na die Suid-Afrikaanse referendum van 1983 waartydens Blanke kiesers met 'n twee-derde meerderheid ten gunste van die instelling van 'n driekamerparlement gestem het.

## Verloop 
Die verkiesing van bruinmense vir die Raad van Verteenwoordigers het op 22 Augustus plaasgevind. Die Arbeidersparty onder leiding van eerwaarde Allan Hendrickse wen die verkiesing en palm 76 van die 80 setels in.

Die verkiesing van Indiërs vir die Raad van Afgevaardigdes is op 28 Augustus gehou. Die "National People's Party" verower 18 van die 40 setels. Die verkiesing is deur die "United Democratic Front" geopponeer en is deur boikotte en protesaksie gekenmerk.

Na afloop van die verkiesing reik die Verenigde Nasies resolusie 554 van 1984 uit wat die verkiesing as onregverdig en ongeldig bestempel, omdat dit die Blanke minderheidsregering in stand hou. Ander het dit weer as 'n belangrike stap in die proses van demokratisering van die Suid-Afrikaanse samelewing beskou.

## Resultate 
### Raad van Verteenwoordigers 
[duimnael|Setels in die [Raad van Verteenwoordigers van Suid-Afrika|Raad van Verteenwoordigers na die 1984-verkiesing

]]

### Raad van Afgevaardigdes 
[duimnael|Setels in die [Raad van Afgevaardigdes van Suid-Afrika|Raad van Afgevaardigdes na die 1984-verkiesing

]]

## Verwysings
Babalas

: *Hierdie artikel handel oor die rolprent. Vir die olikheid, sien babbelas.*

***Babalas*** (*sic*) is 'n Afrikaanse rolprent wat op 2 Augustus 2013 in Suid-Afrika vrygestel is. Die rolprent is in Johannesburg, Mabalingwe, die Kalahariwoestyn en by Emperor's Palace verfilm.

## Genre 
Die rolprent is 'n komedie waarin drie Suid-Afrikaanse karakters, Boet, Swaer en Moegae, van die Castrol TV-advertensies weer hulle verskyning maak na 'n dekade se afwesigheid. Dit het 'n ouderdomsperk van 10T (taal).

## Hoofrolspelers 
* Ian Roberts as Boet
* Norman Anstey as Swaer
* Jack Parow as Neef
* Tammy-Anne Fortuin as Mia Moolman
* Hannes Muller as dr. Koegelenberg / Plank Koegelenberg / burgemeester Jaap Koegelenberg / Klasie Koegelenberg
* Wynand van Vollenstee as Theodore
*Neels van Jaarsveld as homself
* Michael de Pinna as homself
* Armon Barnard as Bernie
* Dawie Roodt as homself
* Hugh Masebenza as Pillay
* David James as dokter in kliniek
* Samela Tyelbooi as Thandi
* Riana Scholtz as tannie Bettie
* Taryn Nightingale as kykNET-vloerbestuurder
* Andrew Stock as Barman
* Rachel Monama as Rageltjie
* Ryan Dittmann as sjef
* David Ho as Ontvangspersoon
* Treasure Tshabalala as verontwaardiging kliënt
* Charlotte de Beer as Ontvangspersoon
* F.C. Hamman as (plaasvervanger) Swaer
* André Scholtz as (plaasvervanger) Boet
* Joe Mulaudzi as (plaasvervanger) Moegae

## Storielyn 
Die pragtige Mia Moolman werk vir ’n geleentheidkoördineringsmaatskappy in Sandton en kry opdrag om ’n spoggeleentheid by Emperor’s Palace te reël, waar die suksesvolste advertensieveldtogte in die geskiedenis van Suid-Afrika vereer gaan word. Haar baas, Theodore, wat heimlik verlief is op Mia, stuur haar teen sy beterwete na die Kalahari om drie ou helde op te spoor.

Mia is totaal oorstelp toe sy die drie manne op die Kalahari Oasis se stoep aantref waar hulle steeds sit en kuier. By nadere ondersoek vind sy egter dat Boet nie daar is nie en dat Neef (Jack Parow) in sy plek waarneem. Mia verduidelik die doel van haar besoek en verneem angstig dat Boet terapie ontvang by die plaaslike kopdokter op Hotazel, want sy "varkies" het weggehardloop.

Mia het net vyf dae om die probleme op te los, maar dis 'n nagmerrie van begin tot einde soos alles verkeerdloop. Gaan sy in haar doel slaag om die manne betyds in Johannesburg te kry vir 'n TV-onderhoud en die groot aand by Emperor’s Palace?

## Sien ook 
* Lys van Afrikaanse rolprente
Pratt & Whitney JT9D

Die **Pratt & Whitney JT9D** enjin was die eerste hoëomleidingverhoudingstraalenjin om 'n wyerompvliegtuig aan te dryf. Die aanvanklike toepassing was op die Boeing 747-100, die oorspronklike "Jumbo Jet". Dit was die maatskappy se eerste hoëomleidingverhoudingturbowaaier.

## Ontwerp en ontwikkeling 
Die JT9D is ontwikkel as deel van die ontwerpfase van die Lockheed C-5 Galaxy. 'n Kontrak is toegeken aan Pratt & Whitney om hierdie tipe groot enjins te bestudeer, maar die produksiekontrak is uiteindelik aan General Electric toegeken vir hul TF39 turbowaaier. Die JT9D is egter deur Boeing gekies as kragbron vir die 747, met die vliegtuig se eerste vlug op 9 Februarie 1969. Toetsvlugte met die enjin het in Junie 1968 begin, met behulp van 'n Boeing B-52E Stratofortress as toetsbed.

Die JT9D-3, wat in diens geneem is in 1970, is gebou met behulp van titaan- en nikkellegering. Die enjin word gekenmerk deur 'n enkelstadiumwaaier, 'n driestadiumlaedrukkompressor en 'n elfstadiumhoëdrukkompressor wat gekoppel is aan 'n tweestadiumhoëdrukturbine en 'n vierstadiumlaedrukturbine. Hierdie weergawe van die JT9D het 3&nbsp;905 kg (8 608 pond) geweeg en 193&nbsp;000 N (43 500 lbf) se stukrag geproduseer. Produksie is in 1990 gestaak.

Pratt & Whitney se opvolger van die JT9D-reeks is die PW4000, wat minder onderdele, groter betroubaarheid en 'n beter aankoopprys het.

duimnael|regs|300px|Die Pratt & Whitney JT9D hoëomleidingverhouding turbowaaierenjin was ontwikkel vir die Boeing 747.

## Aanwendings 
*Airbus A300
*Airbus A310
*Boeing 747
*Boeing 767
*McDonnell Douglas DC-10
Simferopol

**Simferopol** (Russies: Симферополь; Oekraïens: Сімферополь; Krim-Tataars: *Aqmescit*) is die hoofstad van die Outonome Krimrepubliek op die Krim-skiereiland in Oekraïne. Die stad self vorm 'n distrik binne die outonome republiek en is ook die bestuurlike sentrum van die gelyknamige Simferopol-distrik rondom die stad. Simferopol is langs 'n klein rivier, die Salgir, aan die noordekant van die Krimgebergte geleë. Die stad het 362&nbsp;366 inwoners (2013).

## Geskiedenis 
Binne die stadsgrense is die beroemde argeologiese reste van die Skitiese stad, Neapolis. Nadat die Skitiërs deur die Gote verdryf is, stig die Krim-Tatare die stad Aqmescit.

Die Krim word later onder leiding van Katharina II deur Rusland verower en die stad se naam word in 1784 na Simferopol verander. Die naam kom van die Griekse *Sympheropolis* (Συμφερόπολις).

In 1802 word Simferopol die administratiewe sentrum van die Taurida-regering. Gedurende die Krimoorlog (tussen 1854 en 1856) was Russiese soldate en 'n hospitaal hier gesetel. In die tyd is meer as 30&nbsp;000 Russiese soldate in en om die stad begrawe.

Gedurende die twintigste eeu word Simferopol weereens deur oorloë geteister. Aan die einde van die Russiese Burgeroorlog was die hoofkwartier van generaal Pjotr ​​Wrangel, die leier van die anti-Bolsjewistiese *Wit Weermag* hier geleë. Op 13 November 1920 verower die Rooi Leër die stad en op 18 Oktober 1921 word Simferopol die hoofstad van die *Krimse Outonome Sosialistiese Sowjetrepubliek*.

Gedurende die Tweede Wêreldoorlog is die stad tussen 1 November 1941 en 13 April 1944 deur die Duitse weermag beset. Nazi-Duitsland maak homself aan 'n massaslagting skuldig deur 22&nbsp;000 inwoners om die lewe te bring. Op 'n enkele dag, op 13 Desember 1941, is 14&nbsp;300 inwoners deur die *Einsatzgruppen D* onder leiding van Otto Ohlendorf gedood.

Nadat die Sowjetsoldate die stad weer in April 1944 herower, word die Krim-Tatare op 18 Mei van dieselfde jaar onder dwang na Sentraal-Asië gedeporteer.

Na die oorlog is Simferopol op 26 April 1954 deur Nikita Chroesjtsjof (saam met die res van die Krim) van Rusland na Oekraïne oorgedra. Die Sowjetunie stort egter in 1991 ineen en Simferopol word die hoofstad van die Outonome Krimrepubliek binne 'n onafhanklike Oekraïne.

In 2014 is die stad, met die res van die Krim, weereens deur Rusland geannekseer. Dit volg nadat die plaaslike bevolking 'n referendum uitgeroep en oorweldigend ten gunste van hereniging met Rusland gestem het.

## Demografie 
Die inwoners van Simferopol is merendeels etniese Russe. Daarnaas het die stad ook 'n groot Oekraïense en Tataarse minderhede. Nadat die Krim-Tatare in die jare negentig vanuit ballingskap teruggekeer het, het verskeie nuwe Krim-Tataarse voorstede ontstaan.

* Russe 66,7%
* Oekraïners 21,3%
* Krim-Tatare 7%
* Wit-Russe 1,1%

## Vervoer 
Die stad het 'n treinstasie wat deur miljoene toeriste per jaar gebruik word. Dit beskik ook oor 'n internasionale lughawe. Die wêreld se langste Trolliebuslyn (86 km) loop van Simferopol na Jalta.

## Eksterne skakels 
*
Krim-Tataars

: *Hierdie artikel handel oor die taal. Vir die etniese groep, sien Krim-Tatare.*

**Krim-Tataars** of **Krim-Turks** (Къырымтатарджа *Qırımtatarca*, Къырымтатар тили *Qırımtatar tili*, [qɯrɯmtɑtɑrˈd͡ʒɑ]) is 'n Turkiese taal wat deur die Krim-Tatare op die Krim-skiereiland gepraat word. Sedert die 20ste eeu, na grootskaalse emigrasie van die Krim-Tatare, word die taal ook in Roemenië, Bulgarye en Turkye gepraat. Daar is ook klein gemeenskappe in die Verenigde State en Kanada.

[duimnael|links|"Welkom in die Krim" op 'n bus in [Simferopol.]]
duimnael|links|'n Krim-Tataarse moedertaalspreker
Die taal word deur 573&nbsp;540 mense as moedertaal gebruik. Dit bestaan uit drie dialekte: *dialek van die Noğays*, *dialek van Yalıboylus* en die *dialek van die Tats*.

Krim-Tataars moet nie met Tartaars, wat in Rusland gepraat word, verwar word nie. Hoewel die twee tale aan mekaar verwant is, is dit nie onderling verstaanbaar nie. Krim-Tataars is op groot skaal deur nabygeleë Oghoer-Turkiese tale soos Turks, Turkmeens en Azerbeidjans beïnvloed.

## Skryfstelsels 
Beide die Cyrilliese- en Latynse alfabet kan vir die skryf van Krim-Tataars gebruik word.

### Latynse alfabet 
Beide **Â** en **â** word as dieselfde letter beskou.

### Cyrilliese alfabet 
**гъ**, **къ**, **нъ** en **дж** is aparte letters.

## Verwysings 
## Eksterne skakels
Pratt & Whitney PW6000

Die **Pratt & Whitney PW6000** is 'n hoë-omleiding-verhouding turbowaaier enjin wat ontwerp is vir die Airbus A318 met 'n ontwerpstukrag van 18 000 tot 24 000 lb·f (82-109 kN). 

## Ontwerp en ontwikkeling 
Pratt & Whitney het die enjin ontwerp met die oog op minimum kompleksiteit, wat onderhoudskoste aansienlik verminder asook gewig en brandstof bespaar. Maar toetse het getoon dat die eerste vyfstadium hoëkompressor-gebaseerde ontwerp nie voldoen het aan die verwagte brandstofverbrandingsprestasie nie. As gevolg hiervan het baie van die oorspronklike kliënte hul bestellings oorgeskakel na die mededinger "CFM International CFM56-5". 

Om die probleem aan te spreek, het Pratt & Whitney 'n hergesertifiseerde, verbeterde ontwerp gebruik met 'n sesstadium hoëdrukkompressor, ontwerp deur "MTU Aero Engines", om die verwagte prestasie te bereik. Die Duitse maatskappy vervaardig die hoëdrukkompressor en die laedrukturbine. Die hoëdrukkompressor word aangedryf deur 'n enkelstadiumturbine. Op die laedrukspoel dryf 'n driestadiumturbine 'n enkelstadiumwaaier en 'n vierfase laedrukkompressor aan.

## Aanwendings 
duimnael|'n PW6000-toegeruste Airbus A318
* Airbus A318
Pratt & Whitney PW4000

duimnael|links|300px|'n Pratt & Whitney PW4098 enjin op uitstalling.

Die **Pratt & Whitney PW4000** is 'n familie van hoë-omleiding-verhouding turbowaaiervliegtuigenjins met 'n gesertifiseerde stukrag wat wissel van 52 000 tot 99 040 lbf (230-441 kN). Dit het 'n veel wyer toepassing gevind as sy voorganger, die JT9D-reeks.

## Aanwendings 
* Airbus A318
* Airbus A310
* Airbus A330
* Boeing 747-400
* Boeing 767
* Boeing 777
* Boeing KC-46
* McDonnell Douglas MD-11
Stegosaurus

[duimnael|links|220px|’n Model met ’n moderne rangskikking van die stekels (Bałtów Jurassic Park, [Pole).]]

duimnael|links|220px|Die grootte van *S. armatus* in vergelyking met ’n mens.

***Stegosaurus*** of **stegosourus** ("bedekte akkedis", met verwysing na sy benerige pantser) was ’n genus Stegosauria-dinosourusse wat sowat 155 tot 150&nbsp;miljoen jaar gelede tydens die Laat Jura (Kimmeridgium tot vroeë Titonium) geleef het in wat nou westelike Noord-Amerika is. In 2006 is aangekondig dat ’n spesie in Portugal gevind is, wat ’n aanduiding is dat hulle ook in Europa voorgekom het.

## Beskrywing 
Vanweë sy kenmerkende stekels en plate is *Stegosaurus* een van die herkenbaarste dinosourusse. Minstens drie spesies is bekend uit die oorblyfsels van sowat 80 individue.

Die **stegosourus** was ’n groot, swaar, viervoetige plantvreter. Hy het ’n kenmerkende en ongewone figuur gehad; met ’n groot, ronde rug, kort voorste pote, ’n kop wat hy laag teen die grond gehou het en ’n stywe stert wat hy in die lug gehou het. Daar is al baie gegis oor sy plate en stekels; die stekels is waarskynlik gebruik vir verdediging, en die plate ook vir verdediging, of vir vertoon of hitteregulering. *Stegosaurus* het ’n kort nek en klein kop gehad, wat beteken hy het waarskynlik lae bosse en struike geëet. Hy was die grootste van al die stegosouriërs.

## Verwysings
Rolls-Royce RB211

Die **Rolls-Royce RB211** is 'n familie van hoë-omleidingturbowaaier vliegtuigenjins wat deur Rolls-Royce plc vervaardig is en 37&nbsp;400 tot 60&nbsp;600 lbf (166-270&nbsp;kN) stukrag lewer.

Dit is in diens gestel in 1972 nadat dit oorspronklik vir die Lockheed L-1011 TriStar ontwikkel is, die enigste enjin om dié soort vliegtuig aan te dryf. Die RB211 enjin was die eerste driespoelenjin, dit het Rolls-Royce verander van 'n belangrike speler tot 'n wêreldleier in die vliegtuigenjinbedryf. Die maatskappy het reeds in die vroeë 1970's gereken dat die enjin in staat was om ten minste 50 jaar se volgehoue ​​ontwikkeling te deurloop. 

Die RB211 is amptelik in die 1990's deur die Rolls-Royce Trent-familie van enjins vervang, die konseptuele nageslag van die RB211. 

## Geskiedenis 
In 1966 het American Airlines aangekondig dat hy 'n behoefte het vir 'n nuwe kort- tot mediumreeks vliegtuig met die fokus op lae sitplekbedryfskoste. Terwyl hulle op soek was na 'n twee-enjin vliegtuig het die vliegtuigvervaardigers ook meer as een kliënt nodig gehad om die ontwikkeling van 'n nuwe vliegtuig te regverdig. Eastern Airlines het ook nie belanggestel nie, omdat hy 'n groter verskeidenheid roetes bedien het en lang roetes oor water moes bedryf; in daardie tyd is ten minste drie enjins vereis om sertifikasie te bekom oor water. Ander voorstelle was ook ten gunste van drie enjins. Lockheed en Douglas het gereageer met twee ontwerpe, onderskeidelik die Lockheed L-1011 TriStar en die DC-10. Albei het drie enjins gehad, transkontinentale reikafstand en sitplek vir sowat 300 passasiers in 'n kajuituitleg met twee gange.

Beide vliegtuie vereis toe ook nuwe enjins. Enjins het 'n tydperk van dramatiese ontwikkeling ondergaan as gevolg van die bekendstelling van die hoë-omleiding konsep, wat groter dryfkrag, verbeterde brandstofverbruik en minder geraas as die vorige lae-omleiding ontwerpe tot gevolg gehad het. Rolls-Royce het begin werk aan 'n enjin wat die vereiste 45&nbsp;000 lbf (200 kN) stukrag kon lewer, maar misluk om 'n verbeterde Hawker Siddeley Trident as die **RB178** in te voer. Hierdie werk is later gebruik om die 47&nbsp;500 lbf (211 kN) stukrag **RB207** vir die Airbus A300 te ontwikkel, voordat dit ten gunste van die **RB211** program gekanselleer is.

## Verwysings
Air India

duimnael|links|160px|Die "Maharaja"-figuurtjie is Air India se amptelike gelukbringer.
**Air India** is die vlagdraer en nasionale lugredery van Indië en word deur **Air India Limited** (AIL), 'n Indiese regeringsonderneming, besit.

Die lugredery bedryf 'n vloot van Airbus- en Boeingvliegtuie en bedien verskeie plaaslike en internasionale roetes. Die hoofkantoor is in die *Indian Airlines House* in Nieu-Delhi gevestig. Air India het twee groot binnelandse spille by Indira Gandhi Internasionale Lughawe en Chhatrapati Shivaji Internasionale Lughawe, sekondêre spille by Chennai Internasionale Lughawe en Netaji Subhas Chandra Bose Internasionale Lughawe. Die lugredery het voorheen 'n spilpunt by Frankfurt se lughawe bedryf, wat op grond van die hoë onkoste gesluit is. Nou word nog 'n internasionale sentrum by die Dubai Internasionale Lughawe beplan. Air India bedryf tans 'n vloot van 113 vliegtuie (met nog 18 op bestelling), wat dit een van die grootste maak (volgens vlootgrootte) in Asië en die wêreld.

Air India was eens die grootste operateur op die Indiese subkontinent met 'n markaandeel van meer as 60%. Wisselvallige finansiële prestasie en dienslewering, arbeidsonrus en die rampspoedige samesmelting met **Indian Airlines** forseer die redery af tot die vierde plek in Indië, naas laekostedraers soos IndiGo, SpiceJet, en sy voldiensmededinger, Jet Airways. Na die samesmelting, het Air India verskeie probleme ondervind, insluitend stygende finansiële verliese. Tussen September 2007 en Mei 2011 het Air India se binnelandse markaandeel van 19% tot 14% gedaal, hoofsaaklik as gevolg van strawwe kompetisie van Indiese privaatdraers.

## Vloot: Histories 

Lêer:Air India DC 3 at Heathrow.jpg|'n Air India Douglas DC-3 op die Londense Lughawe in Julie 1958
Lêer:Lockheed L-749A VT-DEO AII LAP 08.06.53 edited-2.jpg|Air India International "Lockheed Constellation" *Bengal Princess* op die Londense Lughawe in 1953
Lêer:Boeing 707 Air India Basle - 1976.jpg|'n Air India Boeing 707-320B in 1976
Lêer:Air India Old.jpg|'n Boeing 747-200B op Montréal se lughawe in 1983

## Vloot: Moderne tye 

Lêer:Air India 777-300ER VT-ALS YYZ.jpg|Air India Boeing 777-300ER
Lêer:Air India A321-211 (VT-PPA) at Chhatrapati Shivaji International Airport.jpg|Airbus A321-200
Lêer:Boeing_747-437,_Air_India_AN1722944.jpg|Boeing 747-400
Lêer:Air India B777-237LR (VT-ALD) at Paine Field.jpg|Boeing 777-200LR
Lêer:Boeing 787-8 VT-ANL Air India (9081002646).jpg|Boeing 787 Dreamliner, Londen-Heathrow Lughawe

## Verwysings
Kuilsrivier (rivier)

Die **Kuilsrivier** vloei in die noordelike voorstede van Kaapstad.

Hierdie rivier ontspring by Durbanville se sportterrein, loop langs Fairtreesweg en Eversdalweg na die N1-nasionale pad. Dan verder oos langs die Old Oakweg, Frans Conradie-rylaan, die Ou Paarlpad en dan langs die R300-verbypad na Kuilsrivier. Daarna nog verder langs die R300, kruis die Stellenbosch-pad (M12) en Hindleweg. Verder suidwaarts is die rivier se loop dikwels onduidelik. Dit kruis die N2-nasionale pad, draai wes en sny Spineweg (M32) in Khayelitsha en die Baden Powell-verbypad (die R310). Net noordwes van die kramat van sjeik Josef sluit die Kuilsrivier by die Eersterivier aan.

Die rivier loop deur of langs die historiese plase en huidige woonbuurte Sonstraal, Eversdal, Stellenberg, Old Oak, Stikland, De Kuylen (Kuilsrivier), Nooiensfontein, Vergenoegd (Faure) en Zandvliet (Macassar).

In die rivierbedding is 'n hele reeks kuile en ander dele is dikwels moerassig. Die rivier is vir 10 maande van die jaar 'n blote droë rivierloop. In normale jare bereik die water nie die sameloop met die Eersterivier nie, omdat die bestaande watergate eers opgevul moet word en die oorblywende water meesal in die sand van die Kaapse Vlakte naby Valsbaai verdwyn.

## Bibliografie 
* Burman, Jose: Safe to the sea. Kaapstad: Human & Rousseau, 1962.
IATA-kode

'n **IATA-lughawekode**, ook bekend as 'n IATA-plekidentifikasie of IATA-stasiekode, is 'n drieletter-kodeaanwysing vir meeste lughawens dwarsoor die wêreld, soos gedefinieer deur die "International Air Transport Association" (IATA). 

'n Voorbeeld van hoe hierdie kodes alledaags gebruik word, is op die etikette wat by lughawens se inweegtoonbanke aan passasiers se bagasie geheg word. Die etiket vertoon die karakters van die bestemming (waarheen die bagasie op pad is) baie duidelik, bv. **JNB** vir Johannesburg.
 
Die toewysing van hierdie kodes word gereguleer deur IATA Resolusie 763, en dit word deur IATA se hoofkwartier in Montreal geadministreer. Die kodes word tweekeer per jaar gepubliseer in die IATA-lugrederykodegids.

IATA verskaf ook kodes vir spoorwegstasies en lughawehanteringsfirmas. 'n Lys van treinstasies met kodedeelooreenkomste tussen lugrederye en spoorweë soos Amtrak, SNCF French Rail en Deutsche Bahn is ook beskikbaar. Daar is ook 'n aparte lys van Amtrak-stasiekodes, 'n driekarakterkode wat gebruik word deur Amtrak vir sy bedryf in die Verenigde State van Amerika en Kanada.

## Verwysings 
## Eksterne skakels 
*  Volledige lys van lughawens, volgens IATA-kode gesorteer op die Engelse wiki
Jalta

duimnael|links|Die Aloepka-paleis met die berg Ai-Petri op die agtergrond.
**Jalta** (Oekraïens en Russies: Ялта) is 'n vakansiestad aan die suidkus van die Krimskiereiland en word deur die Swartsee omring. Dit is die administratiewe sentrum van die Jaltamunisipaliteit, een van die Krim se gebiede. Jalta en die res van die Krim word internasionaal as deel van Oekraïne erken en beskou as deel van die Outonome Republiek Krim, maar is onder beheer van Rusland, wat die Krim in 2014 geannekseer het en as deel van die Republiek Krim beskou. Volgens die mees onlangse sensus het die Krim 'n bevolking van 76&nbsp;746.

Die stad is veral bekend omdat die Jaltakonferensie in Februarie 1945 tussen die Verenigde State van Amerika, die Verenigde Koninkryk en die Sowjetunie hier plaasgevind het. 

## Verwysings 
## Eksterne skakels 
*  
*  Amptelike Oekraïense webwerf
*  Amptelike Russiese webwerf
Lughawe Londen-Gatwick

**Lughawe Londen-Gatwick** (IATA: **LGW**, ICAO: **EGKK**) is 'n belangrike internasionale lughawe 5&nbsp;km noord van Crawley, Wes-Sussex  Dit is Londen se tweede grootste internasionale lughawe en die tweede besigste gemeet aan totale passasiersverkeer in die Verenigde Koninkryk, naas Heathrow.  Verder is Gatwick Europa se voorste lughawe vir punt-tot-punt vlugte en het die wêreld se besigste enkelgebruik-aanloopbaan met 'n maksimum van 55 vliegtuigbewegings per uur. 

Die Noord- en Suidterminale strek oor 'n gebied van 98&nbsp;000 m2 en 160&nbsp;000 m2 onderskeidelik.  In 2013 het 35,4 miljoen passasiers gebruik gemaak van Gatwick. 

Vanaf 1978 tot 2008 het baie vlugte ná en van die Verenigde State Gatwick gebruik as gevolg van beperkings op die gebruik van Heathrow tussen die Verenigde Koninkryk en die VSA, soos geïmplementeer in die Bermuda II-ooreenkoms.  US Airways, Gatwick se laaste oorblywende Amerikaanse draer, beëindig hul diens vanaf die lughawe op 30 Maart 2013.  Dit laat Gatwick sonder 'n geskeduleerde Amerikaanse lugredery vir die eerste keer in meer as 35 jaar.  Die lughawe dien tans as basis vir geskeduleerde operateurs soos Aer Lingus, British Airways (BA), EasyJet, Jazeera (Koeweit), Norwegian Air Shuttle en Virgin Atlantic, asook Thomas Cook en Thomson.

Gatwick is uniek onder Londen se lughawens met 'n beduidende teenwoordigheid uit elk van die drie belangrikste lugrederybesigheidsmodelle: voldiens (33%), laekoste (55%) en huurvlugte (11%).

## Verwysings 
## Eksterne skakels 
*  Amptelike webwerf
Lughawe Leonardo da Vinci–Fiumicino

Die **Lughawe Fiumicino–Leonardo da Vinci** (IATA-kode: **FCO**, ICAO: **LIRF**) (Italiaans: *Fiumicino – Aeroporto Internazionale Leonardo da Vinci*) is Italië se grootste lughawe wat 43,5 miljoen passasiers hanteer het in 2019. Dit is geleë in Fiumicino naby die Tirreense Seekus, sowat 32 km suidwes van die *Centro Storico* of historiese middestad van Rome.

Fiumicino-Leonardo da Vinci is in 2017 en 2018 aangewys as die beste van alle Europese lughawens met jaarliks meer as 40 miljoen passasiers. 

Fiumicino-Leonardo da Vinci is op 15 Januarie 1961 ingewy. Tot op daardie datum was Rome-Ciampino Giovan Battista Pastine, wat in 1916 geopen is, die Italiaanse hoofstad se enigste lughawe. Tans is Fiumicino-Leonardo da Vinci Rome se hoofspil vir internasionale geskeduleerde en huurvlugte asook interkontinentale lugvervoer. Rome Ciampino Giovan Battista Pastine, geleë suidoos van Rome, is 'n spil vir laekosterederye soos Ryanair, spoedvrag sowel as staats-, humanitêre en burgerlike verdedigingsvlugte. Albei lughawens word bedryf deur *Aeroporti di Roma SpA*, 'n konsessiesaak waarvan 99,4 persent van die aandele in besit van *Atlantia SpA*, Rome is.

## Verwysings 
## Eksterne skakels 
;Mediaberigte
----
* ''CNN.com, 15 September 2020: Rome's Fiumicino Airport awarded world's first five-star anti-Covid award''
Singapoer Changi Lughawe

duimnael|links|380px|Aankoms en immigrasiesaal
Die **Internasionale Singapoer Changi Lughawe** (IATA: **SIN**, ICAO: **WSSS**), is die belangrikste lughawe in Singapoer. Dit is 'n groot lugvaartspilpunt in Suidoos-Asië, geleë 17&nbsp;km (10 myl) noordoos van die besigheidsentrum in Changi, op 'n 13 vierkante kilometer (3&nbsp;200 hektaar) perseel.

Die lughawe, wat deur die Changi Lughawegroep bedryf word, is die tuisbasis van Singapore Airlines, Singapore Airlines Cargo, SilkAir, Scoot, Jetstar Asia Airways en Valuair. In Mei 2013 bedien Changi Lughawe meer as 100 lugrederye met 6&nbsp;400 weeklikse vlugte wat Singapoer met meer as 250 stede in 60 lande en gebiede wêreldwyd verbind. Tot 30 Maart 2013 het die lughawe ook gedien as 'n sekondêre spil vir Qantas, wat Singapoer gebruik het as die belangrikste halte vir vlugte op die Kangaroe-roete tussen Australië en Europa. Qantas was die grootste buitelandse lugredery wat die lughawe gebruik het, met meer as twee miljoen passasiers per jaar. Met meer as 28&nbsp;000 personeel in diens by die lughawe is dit 'n belangrike bydraer tot die ekonomie van Singapoer, en is jaarliks verantwoordelik is vir meer as S$4.5 miljard se omset.

Changi Lughawe het drie passasiersterminale met 'n totale jaarlikse hanteringskapasiteit van 66 miljoen passasiers. Terminaal 1 is in 1981 geopen, gevolg deur Terminaal 2 in 1990 en Terminaal 3 in 2008. Die Ekonomieterminaal is op 26 Maart 2006 geopen en weer op 25 September 2012 gesluit; dit sal plek maak vir Terminaal 4 wat teen 2017 gereed sal wees.

Lêer:Singapore Changi Airport, Terminal 1, Departure Hall 7, Dec 05.JPG|Voormalige Terminaal 1
Lêer:Singapore Airlines A380-841 (9V-SKA) at Singapore Changi Airport (2).jpg|Die wêreld se eerste A380, dié van Singapore Airlines, by Terminaal 2
Lêer:Changi Airport Terminal 3.JPG|Inweegtoonbanke by Terminaal 3, die ronde gate is vir lugreëling
Lêer:Qantas and Singapore Airlines Airbus A380 at Changi Airport Prasertwit.jpg|Qantas en Singapore Airlines Airbus A380s by Changi (2011).

## Verwysings
London City-lughawe

**London City-lughawe** (IATA: **LCY**, ICAO: **EGLC**) is die kleinste van die vyf lughawens in Londen. Die lughawe is in 1987 geopen en lê in Docklands, in die oostelike deel van die stad, nie te ver van die stadskern af nie. Die lughawe het 'n aanloopbaan van slegs 1650 meter en daar is geen verbindingspaaie nie. Die lughawe hanteer tans ongeveer 3.4 miljoen reisigers per jaar, hoofsaaklik sakereisigers, wat voordeel trek uit die kort afstand tussen die lughawe en die stad.

[duimnael|links|'n [De Havilland Canada Dash 7 maak sy steil nadering na LCY vanuit die weste terwyl 'n London City Airways DHC-7 voorberei om te vertrek na Amsterdam in 1988]]
In 'n meningspeiling onder reisdeskundiges, wat in 2014 in opdrag van *Private Fly*, 'n privaat aanlyn-besprekingsdiens vir lugpassasiers, gedoen is, is 'n landing op dié lughawe as een van die wêreld se tien opwindendste vlugervarings aangewys.

## Verwysings 
## Eksterne skakels 
*  Amptelike webwerf